stanford-oval/wikipedia huggingface dataset:
อีกา
การกระจายพันธุ์และที่อยู่

เขตที่อยู่ของนกกากว้างขวาง เริ่มตั้งแต่ชายฝั่งทะเลตะวันออกเฉียงเหนือของเอเชีย ไปจนถึงประเทศอัฟกานิสถานและอิหร่านตะวันออกซึ่งเป็นสุดเขตทางตะวันตก ไปจนถึงเอเชียใต้ เอเชียอาคเนย์ ประเทศไทยกับกัมพูชา และหมู่เกาะซุนดาน้อย ซึ่งเป็นเขตสุดทางตะวันออกเฉียงใต้
นกอยู่ทั้งในป่า อุทยาน สวน และเขตเกษตรกรรมที่มีต้นไม้ แต่ในทางทิศใต้ที่ไม่มีนกเรเวนและนกกาอื่น ๆ เป็นคู่แข่ง จะอยู่ในเขตที่โล่ง ๆ กว่าเมื่อเทียบกับทางทิศเหนือ
พฤติกรรม > อาหาร

นกกินอะไรได้ง่ายมาก จะหาอาหารทั้งจากที่พื้นและจากต้นไม้
จะพยายามกินทุก ๆ อย่างที่ดูน่าจะกินได้ ตายแล้วหรือยังมีชีวิตก็ดี เป็นพืชหรือสัตว์ก็ดี
เป็นพันธุ์นกที่ดื้อและกล้ามาก โดยเฉพาะในเขตเมือง
ในประเทศญี่ปุ่น นกจัดว่าเป็นสัตว์รังควาน เนื่องจากจะจิกเปิดถุงขยะ หรือขโมยไม้ลวดแขวนเสื้อผ้าเพื่อทำรัง
ในประเทศศรีลังกา นักวิชาการพบว่า นกเป็นสัตว์ล่าเหยื่อชนิดหนึ่ง หรืออาจจะเป็นตัวสำคัญด้วยซ้ำ ของสัตว์เล็ก ๆ เช่น นกจะชำนาญจับพวกกิ้งก่า คือใช้เวลาเพียงแค่ 45 นาทีเพื่อหา จับ และกินกิ้งก่าประจำถิ่นพันธุ์ที่มีความเสี่ยงขั้นวิกฤติต่อการสูญพันธุ์ในอุทยานแห่งชาติ
ส่วนพฤติกรรมการเก็บตุนอาหาร จะพบในนกพันธุ์ย่อย culminatus
พฤติกรรม > การสืบพันธุ์

รังนกสร้างด้วยกิ่งไม้ซี่เล็ก ๆ ตรงง่ามกิ่งไม้ทำเป็นหลุมตื้น ๆ ปกติบนต้นไม้สูงโดยเฉพาะพวกไม้สนสูง ๆ 
บางครั้งก็ทำเรียบร้อยดี บ้างครั้งก็ไม่ค่อยเรียบร้อยกะรุ่งกะริ่ง
และจะปูด้วยรากหญ้า ขนสัตว์ ผ้าขี้ริ้ว ใยพืช และวัสดุที่คล้ายกันอื่น ๆ 
แต่ก็พบรังนกที่สร้างด้วยเส้นลวดโลหะล้วน
จะวางไข่ปกติ 3-5 ฟองและฟักอยู่ 17-19 วัน
ลูกนกจะหัดบินโดยปกติภายใน 35 วัน 
ในประเทศอินเดีย อีกาพันธุ์ต่าง ๆ จะผสมพันธุ์ในช่วงเดือนมีนาคมถึงพฤษจิกายน แต่ในที่ราบต่ำ จะมีนกที่ผสมพันธุ์เริ่มตั้งแต่กลางเดือนธันวาคม
ไข่แต่ละรังปกติจะมีเพียงแค่ 4-5 ฟอง น้อยครั้งที่จะมีถึง 6-7 ฟอง
มีรูปวงรีกว้าง ค่อนข้างจะแหลมที่ปลายข้างหนึ่ง
ผิวจะแข็งและละเอียดออกมันหน่อย ๆ
พื้นสีจะออกน้ำเงินเขียวด่าง ๆ มีจุดและลายเป็นสีแดงน้ำตาล สีน้ำตาลอ่อน ๆ สีเทา และสีจางค่อนข้างจืดชืดอื่น ๆ 
ขนาดเฉลี่ยประมาณ 3.19 x 2.32 ซม. 
อาจจะเป็นสัตว์ถูกเบียนคือถูกไข่ให้เลี้ยงโดยนกกาเหว่า
พฤติกรรม > การนอนพัก

นกจะเกาะกิ่งนอนรวมกันเป็นกลุ่มบางครั้งเป็นพัน ๆ ตัว 
ซึ่งอาจจะเห็นได้ในเวลาช่วงเย็นเกาะกลุ่มกันเป็นกลุ่มใหญ่ 
และไม่ปรากฏว่าลดจำนวนแม้ในฤดูผสมพันธุ์ เพราะว่า จะยังไม่ผสมพันธุ์ในช่วงปีแรกหลังเกิด 
แม้ว่าในเวลากลางวัน นกที่เป็นคู่อาจจะป้องกันอาณาเขตของตน 
แต่เวลากลางคืนจะนอนพักรวมกับตัวอื่นเป็นกลุ่มใหญ่ ๆ
นกจัดชั้นเป็นลูกพี่ลูกน้องตามลำดับ (linear dominance hierarchies) ที่แต่ละตัวจะรู้จำกันได้เอง
เสียงร้อง

เสียงร้องจะคล้ายกับอีแกที่เป็นนกพันธุ์ใกล้ชิดที่สุด แต่จะทุ้มและก้องกว่า ดังกา ๆ
แต่ว่า ก็มีเสียงร้องอื่น ๆ ด้วย บางอย่างฟังดูเหมือนเสียงนกหัวขวานเคาะต้นไม้
ปัจจัยการตาย

มีสัตว์ล่าอีกาไม่กี่อย่าง แต่ก็ยังถูกเบียนโดยพยาธิตัวกลมใน superfamily "Filarioidea" 
ในประเทศญี่ปุ่น ยังพบพร้อมไข้หวัดนกประเภท H5N1 ที่ทำให้ถึงตายอีกด้วย
นอกจากนั้นแล้ว การติดเชื้อ Clostridium และลำไส้เล็กอักเสบ (enteritis) ก็ยังทำให้นกตายเกลื่อนเป็นบางครั้ง
เชิงอรรถและอ้างอิง

↑  BirdLife International (2012). "Corvus macrorhynchos". IUCN Red List of Threatened Species. Version 2013.2. สืบค้นเมื่อ 2013-11-26.
↑  บรรจบ พันธุเมธา, ศาสตราจารย์, ดอกเตอร์. ภาษาต่างประเทศในภาษาไทย. พิมพ์ครั้งที่ 3. กรุงเทพฯ : ภาควิชาภาษาไทยและภาษาตะวันออก คณะมนุษยศาสตร์ มหาวิทยาลัยรามคำแหง, 2514, หน้า 67
↑  "กา ๑", พจนานุกรมอิเล็กทรอนิกส์ ฉบับราชบัณฑิตยสถาน พ.ศ. ๒๕๔๒, น. ชื่อนกชนิด Corvus macrorhynchos ในวงศ์ Corvidae ตัวดำ ร้องกา ๆ, อีกา ก็เรียก; ชื่อดาวฤกษ์ธนิษฐา เช่น แม้นดาวกามาใกล้ในมนุษย์. (อภัย).
↑  
Madge, S. C. (2009).  del Hoyo, J.; Elliott, A.; Christie, D. A. (บ.ก.). Large-billed Crow (Corvus macrorhynchos). Handbook of the Birds of the World (Lynx ed.). Barcelona. pp. 631–632. ISBN 978-84-96553-50-7.{{cite book}}:  CS1 maint: multiple names: editors list (ลิงก์)
↑  
Martens, J; Böhner, J; Hammerschmidt, K. (2000). "Calls of the Jungle Crow (Corvus macrorhynchos s.l.) as a taxonomic character". J. Ornithol. 141: 275–284.{{cite journal}}:  CS1 maint: multiple names: authors list (ลิงก์)
↑  "สัตว์ป่าคุ้มครอง". โลกสีเขียว. เก็บจากแหล่งเดิมเมื่อ 2015-03-26. สืบค้นเมื่อ 2015-04-23. {{cite web}}: ไม่รู้จักพารามิเตอร์ |deadurl= ถูกละเว้น แนะนำ (|url-status=) (help)
↑  Karunarathna, Amarasinghe (2008). "Beobachtung einer Dickschnabelkrähe (Aves: Corvidae) beim Erbeuten von Ceylon-Taubagamen, Cophotis ceylanica (Reptilia: Agamidae), in Horton Plains Nationalpark auf Sri Lanka". Sauria. 30 (4): 59–62.
↑  Natarajan,V (1992). "Food-storing behaviour of the Jungle Crow Corvus macrorhynchos Wagler". Bombay Nat. Hist. Soc. 89 (3): 375.
↑  Sharma, Satish Kumar (1995). "Food storing behaviour of the Jungle Crow Corvus macrorhynchos Wagler". . Bombay Nat. Hist. Soc. 92 (1): 123.
1 2 3  Whistler, Hugh (1928). Popular Handbook of Indian Birds. Gurney and Jackson.
↑  Goodwin D. (1983). Crows of the World. Queensland University Press, St Lucia, Qld. ISBN 0-7022-1015-3.
↑  Izawa, Ei-Ichi; Watanabe, Shigeru (2008). "Formation of linear dominance relationship in captive jungle crows (Corvus macrorhynchos): Implications for individual recognition". Behavioural Processes. 78: 44–52.{{cite journal}}:  CS1 maint: multiple names: authors list (ลิงก์)
↑  Chatterjee, R.K.; Tandon, A.; Saxena, K.C (1978). "Antigenic studies with Chandlerella hawkingi, the filarial parasite of Indian jungle crow, Corvus macrorhynchos". Indian Journal of Medical Research. 67 (1): 34–41.{{cite journal}}:  CS1 maint: multiple names: authors list (ลิงก์)
↑  Tanimura, N; Tsukamoto, K; Okamatsu, M; Mase, M; Imada, T; Nakamura, K; Kubo, M; Yamaguchi, S; Irishio, W; Hayashi, M; Nakai, T; Yamauchi, A; Nishimura, M; Imai, K (2004). "Pathology of Fatal Highly Pathogenic H5N1 Avian Influenza Virus Infection in Large-billed Crows (Corvus macrorhynchos) during the 2004 Outbreak in Japan". Vet. Pathol. 43: 500–509.{{cite journal}}:  CS1 maint: multiple names: authors list (ลิงก์)
↑  Yoshiji, Yanai, Tokuma, Hirayama, Haruko, Une, Yumi, Saito, Eriko, Sakai, Hiroki, Goryo, Masanobu, Fukushi, Hideto and Masegi, Toshiaki (2004) Fatal necrotic enteritis associated with Clostridium perfringens in wild crows (Corvus macrorhynchos). Avian Pathology,33 (1):19 — 24
แหล่งข้อมูลอื่น

ข้อมูลที่เกี่ยวข้องกับ Corvus macrorhynchos ที่วิกิสปีชีส์
วิดีโอ รูปภาพ และเสียงอีกา เก็บถาวร 2016-03-15 ที่ เวย์แบ็กแมชชีน ที่ Internet Bird Collection
เสียงอีกาสองตัว
เสียงอีกาตะวันออก on xeno-canto.
เสียงอีกาอินเดีย on xeno-canto.
เสียงอีกาปากใหญ่ on xeno-canto.
C. m. culminatus, รัฐเบงกอลตะวันตก ประเทศอินเดีย
อีกาญี่ปุ่น
เสียงร้องในประเทศญี่ปุ่น
อีเลน เพจ

ระวังสับสนกับ เอลเลน เพจ
| อีเลน เพจ |
| --- | --- |

ข้อมูลพื้นฐาน
ชื่อเกิด: Elaine Mary Bickerstaff
เกิด: 5 มีนาคม ค.ศ. 1948 (อายุ 76)
อาชีพ: นักร้อง นักแสดง
อีเลน เพจ (อังกฤษ: Elaine Paige OBE, นามสกุลเดิม Bickerstaff) เกิดเมื่อวันที่ 5 มีนาคม ค.ศ. 1948 เป็นนักร้อง นักแสดงชาวอังกฤษ เป็นที่รู้จักในผลงานการแสดงละครเพลงเวที เติบโตในบาร์เน็ต, นอร์ธ ลอนดอน เพจศึกษาที่ Aida Foster stage school และมีผลงานอาชีพครั้งแรกบนเวทีในปี 1964 และจากการแสดงให้แก่เรื่อง Hair ในปี 1968 ทำให้เธอแจ้งเกิดบนเวทีเวสต์เอนด์
หลังจากมีบทบาทการแสดงมีหลายครั้งในทศวรรษถัดมา เพจได้รับเลือกให้แสดงในบท อีวา เปรอน ใน Evita ในปี 1978 ซึ่งทำให้เธอเป็นที่รู้จักอย่างกว้างขวางมากขึ้น จากบทบาทนี้ทำให้เธอได้รับรางวัล Laurence Olivier Award สำหรับการแสดงประเภทมิวสิกคัลแห่งปี เธอได้รับบท Grizabella ใน Cats และยังมีเพลงท็อปเท็น "Memory" จากโชว์เรื่องนี้ ต่อมาในปี 1985 เธอได้ออกซิงเกิล "I Know Him So Well"  ร่วมร้องกับบาร์บารา ดิกสัน สำหรับเพลงประกอบเรื่อง Chess ซึ่งยังสร้างสถิติมีเพลงที่มียอดขายมากที่สุดสำหรับนักร้องคู่หญิง ซึ่งกล่าวโดยหนังสือกินเนสบุ๊ก จากนั้นแสดงใน Anything Goes ซึ่งเธอก็อยู่ในฐานะผู้ร่วมสร้าง เพจได้ปรากฏตัวครั้งแรกในละครบอร์ดเวย์ในเรื่อง Sunset Boulevard ในปี 1996 รับบทนำเป็นนอร์มา เดสมอนด์ ได้รับเสียงวิจารณ์ที่ดี เธอปรากฏตัวในละครเพลง The King and I ในช่วงปี 2000 ถึง 2001 และหลังจากนั้นอีก 6 ปีถัดมา เธอกลับมาเล่นละครเวทีที่เวสเอนด์ ในเรื่อง The Drowsy Chaperone นอกจากนี้เธอยังมีผลงานแสดงภาพยนตร์และโทรทัศน์อีกด้วย
นอกจากการได้รับการเสนอชื่อเข้าชิงรางวัล Laurence Olivier ถึง 5 ครั้ง เธอยังชนะรางวัลมากมายทางด้านละครเวที จนได้รับฉายาว่า "สุภาพสตรีอันดับหนึ่งของวงการละครเพลงอังกฤษ" ทางด้านผลงานเพลงเธอมีอัลบั้มเดี่ยว 20 ชุด และได้รับรางวัลแผ่นเสียงทองคำ 8 ชุดติดต่อกัน และมี 4 ชุดที่มียอดขายมากกว่ารางวัลแผ่นเสียงทองคำขาว และมีผลงานเพลงประกอบการแสดง 7 อัลบั้ม รวมถึงแสดงคอนเสิร์ตไปทั่วโลก ในปี 2004 เธอเป็นพิธีกรให้แก่รายการของเธอเองทางบีบีซีเรดิโอ 2 ที่ชื่อ Elaine Paige on Sunday
อีเลคโทรลักซ์

| --- | --- |

ประเภท: Publicly traded Aktiebolag
การซื้อขาย: แนสแด็ก สต็อกโฮล์ม: ELUX B
อุตสาหกรรม: เครื่องใช้ภายในบ้าน
ก่อตั้ง: 1919; 106 ปีที่แล้ว (1919)
ผู้ก่อตั้ง: Axel Wenner-Gren 
สำนักงานใหญ่: สต็อกโฮล์ม, สวีเดน
พื้นที่ให้บริการ: ทั่วโลก
บุคลากรหลัก: Ronnie Leten (Chairman) Jonas Samuelson (President & CEO)
ผลิตภัณฑ์: Major appliances, Small appliances
รายได้:  121.093 billion ครูนา (2016)
รายได้จากการดำเนินงาน:  6.274 billion ครูนา (2016)
รายได้สุทธิ:  4.570 billion ครูนา (2016)
สินทรัพย์:  85.848 billion ครูนา (2016)
ส่วนของผู้ถือหุ้น:  17.738 billion ครูนา (2016)
เจ้าของ: Investor AB (15.5%; 29.9% votes)
พนักงาน:  55,400 (2016)
เว็บไซต์: electrolux.com
อีเลคโทรลักซ์ เอบี (อังกฤษ: Electrolux AB) เป็นบริษัทข้ามชาติ ผู้ผลิตสินค้า เครื่องใช้ภายในบ้าน มีสำนักงานใหญ่ตั้งอยู่กรุงสต็อกโฮล์ม ถือเป็นผู้ผลิตเครื่องใช้ภายในบ้านใหญ่ที่สุดอันดับ 2 นับจากหน่วยการขาย (เป็นรองเวิร์ลพูล)
ผลิตภัณฑ์ของอีเลคโทรลักซ์ มีขายในหลายชื่อตรงสินค้า (รวมถึงชื่อ อีเลคโทรลักซ์ เองด้วย) ส่วนมากผลิตเครื่องใช้และเครื่องดูดฝุ่น สำหรับผู้ใช้ทั่วไป บริษัทยังผลิตเครื่องใช้สำหรับมืออาชีพ อีเลคโทรลักซ์มีรายชื่ออยู่ในตลาดหลักทรัพย์สต็อกโฮล์มและบางส่วนในดัชนีโอเอ็มเอกซ์สต็อกโฮล์ม 30
อีสต์ออฟอิงแลนด์

| อีสต์ออฟอิงแลนด์ |
| --- | --- |
ภูมิภาคของประเทศอังกฤษ

รัฐเอกราช:  สหราชอาณาจักร
ประเทศ:  อังกฤษ
เมืองใหญ่ที่สุด: นอริช
การปกครอง
 • คณะกรรมการผู้มีอำนาจท้องถิ่น: สมาคมรัฐบาลท้องถิ่นภาคตะวันออกของอังกฤษ
พื้นที่
 • ทั้งหมด: 19,120 ตร.กม. (7,380 ตร.ไมล์)
อันดับพื้นที่: 2
ประชากร (2011)
 • ทั้งหมด: 5,847,000 คน
 • อันดับ: 4
 • ความหนาแน่น: 310 คน/ตร.กม. (790 คน/ตร.ไมล์)
เว็บไซต์: www.eelga.gov.uk
ภาคตะวันออกของอังกฤษ (อังกฤษ: East of England) เป็นหนึ่งในเก้าภูมิภาคของประเทศอังกฤษที่ก่อตั้งในปี ค.ศ. 1994 และรับเป็นส่วนหนึ่งของสถิติใน ปี ค.ศ. 1999 ภาคตะวันออกของอังกฤษรวมมลฑลเอสเซกซ์, ฮาร์ตฟอร์ดเชอร์, เบดฟอร์ดเชอร์, เคมบริดจ์เชอร์, นอร์ฟอล์ก และซัฟฟอล์ก  
ในปี ค.ศ. 2011 ภาคตะวันออกมีประชากรทั้งหมดประมาณ 5,847,000 คน ภูมิภาคทั่วไปเป็นที่ต่ำและที่สูงที่สุดอยู่ในบริเวณคลิปเปอร์ดาวน์ในบักกิงแฮมเชอร์ในภาคตะวันออกเฉียงใต้ที่มีความสูง 249 เมตร
อิปสวิช, ลูตัน, โคลเชสเตอร์ และเคมบริดจ์เป็นเมืองที่มีประชากรหนาแน่นที่สุดของภาค ทางด้านใต้เป็นแนวที่อยู่อาศัยของผู้เดินทางไปทำงานในลอนดอน (London commuter belt)
ประวัติ

ก่อนที่จะก่อตั้งขึ้นเป็นภาคตะวันออกของอังกฤษเดิมเคยเป็นเขตปกครองที่แคบกว่าของอีสต์แองเกลีย ที่ไม่รวมเอสเซกซ์, ฮาร์ตฟอร์ดเชอร์ และเบดฟอร์ดเชอร์ และเดิมเป็นส่วนหนึ่งของภาคตะวันออกเฉียงใต้ การเรียกบริเวณโดยทั่วไปแล้วมักจะรู้จักกันในชื่ออีสต์แองเกลีย บริเวณที่ใกล้กับลอนดอนมักจะเรียกรวมกับภาคตะวันออกเฉียงใต้โดยมีเอสเซกซ์และฮาร์ตฟอร์ดเชอร์เป็นส่วนหนึ่งของ “มลฑลรอบนครหลวง” (Home Counties)
ดูเพิ่ม

ภาคการปกครองของอังกฤษ
| ด ค กภูมิภาคของประเทศอังกฤษ |
| --- | --- |
 เซาท์เวสต์อิงแลนด์  เซาท์อีสต์อิงแลนด์  นอร์ทเวสต์อิงแลนด์  นอร์ทอีสต์อิงแลนด์  ยอร์กเชอร์และฮัมเบอร์  ลอนดอน  เวสต์มิดแลนส์  อีสต์มิดแลนส์  อีสต์ออฟอิงแลนด์
อีวานเกเลียน: ปัจฉิมภาค

| อีวานเกเลียน: ปัจฉิมภาค |
| --- | --- |
กำกับ: ฮิเดะอะกิ อันโนะ คะซุยะ สึรุมะกิ
เขียนบท: ฮิเดะอะกิ อันโนะ
อำนวยการสร้าง: มิสึฮิซะ อิชิกวะ
นักแสดงนำ: เมะงุมิ โอะงะตะ เมะงุมิ ฮะยะชิบะระ ยุโกะ มิยะมุระ โคะโตะโนะ มิสึอิชิ
กำกับภาพ: ฮิซะโอะ ชิระอิ
ตัดต่อ: ซะชิโกะ มิกิ
ดนตรีประกอบ: ชิโร ซะงิซุ
บริษัทผู้สร้าง: Production I.G Gainax 
ผู้จัดจำหน่าย: โทเอ
วันฉาย: 19 กรกฎาคม พ.ศ. 2540
ความยาว: 87 นาที
ประเทศ:  ญี่ปุ่น
ภาษา: ญี่ปุ่น
อีวานเกเลียน: ปัจฉิมภาค (ญี่ปุ่น: 新世紀エヴァンゲリオン劇場版 Air/まごころを、君に; โรมาจิ: ชิน เซกิ เอะวันเกะริอง เกะกิโจ-บัง: แอ/มะโงะโกะโระ โอะ, คิมิ นิ, อังกฤษ: The End of Evangelion) เป็นภาพยนตร์อนิเมะที่ออกฉายในปี พ.ศ. 2540 เขียนและกำกับโดย ฮิเดะอะกิ อันโนะ เนื้อเรื่องเป็นส่วนที่ต่อจากอนิเมะฉบับโทรทัศน์ อีวานเกเลียน มหาสงครามวันพิพากษา โดยแบ่งเนื้อหาออกเป็น 2 ตอนต่อจากภาคโทรทัศน์คือ ตอนที่ 25 และ ตอนที่ 26 ซึ่งผู้จัดทำยังคงเป็นทีมงาน Gainax
เนื้อหา

ส่วนต่อของเรื่อง  อีวานเกเลียน จากการสู้รบระหว่างเทวทูตและมนุษย์ ระบบอีวา เริ่มไม่เสถียรภาพ เริ่มอาละวาดและ กลุ่มผู้ก่อตั้ง เซเล่ ได้สูญเสียหอกพระเจ้า ลองกินุส   แผนการพัฒนามนุษยชาติกำลังจะเริ่มต้นขึ้น หลังจากสูญเสียหอกลองกินุสไป ทางคณะกรรมการเซเล่ไม่สามารถจะใช้ลิลิธในแผนการได้อีกแล้ว ดังนั้นสิ่งที่มีสภาพเดียวกับลิลิธที่เหลืออยู่เพียงอย่างเดียวก็คือ " อีวานเกเลี่ยน 01 " ตัวเดียวที่สร้างมาจากลิลิธเท่านั้น เพื่อให้ได้สิ่งนี้มา เซเล่จึงต้องบุกยึดศูนย์บัญชาการใหญ่ของเนิร์ฟที่ญี่ปุ่น โดยขอความร่วมมือจากเนิร์ฟสาขาอื่นทั่วโลก
อีวา 02 ได้ถูกพบแล้วว่าอยู่ใต้ทะเลสาบจึงถูกโจมตีอย่างหนัก อาสึกะได้สติและเริ่มกลัวว่าตัวเองจะต้องตายแล้ว  อีวา 02 ทำงานอีกครั้งและสามารถจัดการกองทัพผู้บุกรุกได้อย่างราบคาบ เซเล่จึงส่ง " อีวาซีรีส์ "  9 ตัวเพื่อจัดการอีวา 02 และเริ่มแผนพัฒนามนุษยชาติที่นี่เลย อาสึกะต้องต่อสู้กับอีวาซีรีส์ตามลำพัง ถูกหอกลองกินุส เสียบ และ อีวาซีรีส์ เข้ารุมกัดกินอีวา 02 จนหมด หอกลองกินุสกลับมาสู่มือของผู้ใช้หอกที่แท้จริงแล้วนั่นคืออีวา 01 และให้อีวาซีรีส์นำตัวอีวา 01 ขึ้นไปตั้งที่แผนผังศักดิ์สิทธิ์ เพื่อทำให้จีโอ ฟร้อนท์คืนสู่สภาพเดิมก็คือ " ไข่ของลิลิธ แหล่งกำเนิดชีวิต "
ชินจิกำลังจะทำลายล้างโลกและสร้างโลกในอุดมคติของตัวเองตามที่หวังต่อไปหรือไม่.....
การวางจำหน่าย

อีวานเกเลียน: ปัจฉิมภาค ได้วางขายในญี่ปุ่น ไปกับหนังสือ Dragon Magazine เล่ม 4 ระหว่าง สิงหาคม ปี พ.ศ. 2540- มกราคม พ.ศ. 2541 A
โดยในปี พ.ศ. 2550 ได้มีการวางจำหน่ายอีกครั้ง โดยเพิ่ม  ระบบเสียง 6.1 DTS และ  5.1 Dolby พร้อมเพิ่มบทแปลภาษาอื่นๆอีกด้วย
ปี พ.ศ. 2545 ได้มีการวางจำหน่าย กำเนิดใหม่อีวานเกเลียน 1.0
แหล่งข้อมูลอื่น

IMDb
Napier, Susan J. (November 2002). "When the Machines Stop: Fantasy, Reality, and Terminal Identity in Neon Genesis Evangelion and Serial Experiments Lain". Science Fiction Studies. 29 (88): 418–435. ISSN 00917729. สืบค้นเมื่อ 2007-05-04.
อีเล็กทริกฟิวเนอร์เริล

| "Electric Funeral"> เพลงโดยBlack Sabbath.จากอัลบั้มParanoid |
| --- | --- |
วางจำหน่าย: 1970
แนวเพลง: Heavy metal
ความยาว: 4:52
ค่ายเพลง: Vertigo (UK) Warner Bros. Records (US)
โปรดิวเซอร์: Rodger Bain
อีเล็กทริกฟิวเนอร์เริล (อังกฤษ: Electric Funeral) เป็นเพลงจากวง แบล็ค ซับบาธ ในปี 1970 จากอัลบั้ม Paranoid เป็นเพลงต่อต้านสงคราม เช่นเดี่ยวกับเพลง "War Pigs" ความหมายของเพลงพูดถึงความน่ากลัวของสงคราม เพลงนี้ไม่เคยใช้ในการแสดงเลยจนถึงปี 1976 เพลงนี้ถูก cover โดยวง  Pantera ในอัลบั้ม second Nativity in Black
| ด ค กBlack Sabbath |
| --- | --- |
Tony Iommi · Ozzy Osbourne · Geezer Butler  Bill Ward · Ronnie James Dio · Vinny Appice · Geoff Nicholls · Tony Martin · Ian Gillan · Glenn Hughes · Ray Gillen · Cozy Powell · Neil Murray · Bev Bevan ·  Jo Burt · Terry Chimes · Bob Daisley · Bobby Rondinelli · Eric Singer · Dave Spitz · Dave Walker
สตูดิโออัลบั้ม: Black Sabbath ·  Paranoid ·  Master of Reality ·  Black Sabbath Vol. 4 ·  Sabbath Bloody Sabbath ·  Sabotage ·  Technical Ecstasy ·  Never Say Die! ·  Heaven and Hell ·  Mob Rules ·  Born Again ·  Seventh Star ·  The Eternal Idol ·  Headless Cross ·  TYR ·  Dehumanizer ·  Cross Purposes ·  Forbidden · 13
อัลบั้มบันทึกการแสดงสด: Live Evil · Cross Purposes Live · Reunion · Past Lives · Live at Hammersmith Odeon
อัลบั้มรวมเพลง: We Sold Our Soul for Rock 'n' Roll · The Collection · The Sabbath Stones · Symptom of the Universe: The Original Black Sabbath 1970–1978  · Black Box: The Complete Original Black Sabbath (1970–1978) · Greatest Hits 1970–1978 · The Dio Years · The Rules of Hell · Greatest Hits (2009) · Iron Man: The Best of Black Sabbath
ซิงเกิล: "Evil Woman" · "N.I.B." · "The Wizard" · "Paranoid" · "Iron man" · "War pigs" · "Fairies Wear Boots" · "Sweet Leaf" · "Children of the Grave" · "Into the Void " · "Changes" · "Sabbath Bloody Sabbath " · "Symptom of the Universe" · "Rock 'n' Roll Doctor" · "Dirty Women" · "Never Say Die!" · "Neon Knights" · "Heaven and Hell" · "Die Young" · "The Mob Rules" · "Turn Up the Night" · "Trashed" · "Disturbing the Priest" · "Zero the Hero" · No Stranger to Love" · "TV Crimes" · "Psycho Man" · "The Devil Cried"
วิดีโอ: Never Say Die · Black and Blue · The Black Sabbath Story, Vol. 1 · The Black Sabbath Story, Vol. 2 · The Last Supper · Inside Black Sabbath - 1970–1992 · Black Sabbath's Paranoid · Rock Review · In Their Own Words · Hangin' with Heaven and Hell
ส่วนที่เกี่ยวข้อง: Mythology · Heaven & Hell · Velvett Fogg · GZR · Deep Purple · Rainbow · Dio
อื่นๆ: Members
อีฟ ทอร์เรส

| อีฟ ทอร์เรส |
| --- | --- |

เกิด:  (1984-08-21) 21 สิงหาคม ค.ศ. 1984 (40 ปี) บอสตัน, รัฐแมสซาชูเซตส์
ที่พัก: ซาคราเมนโต, รัฐแคลิฟอร์เนีย
ประวัติมวยปล้ำอาชีพ
ชื่อบนสังเวียน: อีฟ อีฟ ทอร์เรส
ส่วนสูง: 5 ft 8 in (1.73 m)
น้ำหนัก: 131 lb (59 kg)
มาจาก: เดนเวอร์, รัฐโคโลราโด ลอสแอนเจลิส, รัฐแคลิฟอร์เนีย
ฝึกหัดโดย: ฟลอริดาแชมเปียนชิปเรสต์ลิง
เปิดตัว: 2007
รีไทร์: 2013
อีฟ ทอร์เรส กราซี (อังกฤษ: Eve Torres Gracie) เกิดวันที่ 21 สิงหาคม ค.ศ. 1984 เป็นนางแบบ, นักเต้น และนักมวยปล้ำอาชีพสาวชาวอเมริกัน สังกัดสมาคม ดับเบิลยูดับเบิลยูอี ในชื่อที่รู้จักกันดีว่า อีฟ ทอร์เรส (อังกฤษ: Eve Torres)
ประวัติ > จากนางแบบ สู่ ดีวา เซิร์ช

จุดเริ่มต้นของ อีฟกับสมาคมมวยปล้ำยักษ์ใหญ่อย่าง WWE นั้นดูสวยงามตั้งแต่ อีฟเข้าประกวด ดีวา เซิร์ช 2007 ตลอดทั้งซีซั่น อีฟเด่นแย่งซีนคนอื่นไปเยอะมาก และแน่นอน อีฟชนะไปได้อย่างไม่ยากเย็น ซึ่งตรงนี้ทำให้เกิดความเข้าใจผิดว่าจริงๆแล้ว อีฟเป็นพวกนางแบบมาก่อน ก็ถูกกึ่งหนึ่ง คือเธอเคยถ่ายโฆษณากับพวกโฟโต้ชูทก็จริงๆ แต่จริงๆ แล้วเธอเป็นวิศวกรสาวจบใหม่จากมหาวิทยาลัยชื่อดัง USC ด้วยเกรดเฉลี่ยถึง 3.5 หลังจากที่ได้เซ็นสัญญา WWE ก็ส่งไปฝึกกับค่ายพัฒนาทักษะอย่าง OVW ทันที ซึ่ง อีฟมีทักษะเรื่องของการเต้นมาพอสมควร เรื่องของสมรรถภาพร่างกายจึงไม่น่าเป็นห่วงนัก
ประวัติ > ในอาชีพมวยปล้ำ

ในช่วงที่ฝึกมวยปล้ำนั้น เธอได้ออกรายการ สแมคดาวน์ อยู่บ่อยครั้ง ทั้งมาเป็นกรรมการพิเศษ ทั้งออกมาประกวดชุดว่ายน้ำ รวมไปถึง Obstacle Course ด้วย ก่อนที่จะดำเนินเนื้อเรื่องที่เธอมีเรื่องกับ มิเชล แมคคูล แมตช์แรกของเธอเห็นได้ชัดว่าเธอ"ประหม่า"ขึ้นปล้ำ ถึงกระนั้นเธอก็แสดงให้เห็นว่าแม้ว่าเธอไม่ได้มีพื้นฐานมาก่อน แต่ระยะเวลาเพียงไม่กี่เดือน เธอก็พอจะปล้ำได้บ้างแล้ว จนกระทั่งเนื้อเรื่องไปมีเรื่องกับ เลย์ลา ที่แข่งกันชิงดีชิงเด่นในเรื่องของผู้ชนะ ดีวา เซิร์ช เธอได้ใช้ท่าไม้ตายแรกของเธอ Handspring Standing moonsault หลังจากนั้นเธอก็มีเรื่องกับ นาตาเลีย โดยคราวนี้เป็นการตบตีกันเป็นหมู่ระหว่าง ไคร์มไทม์ และ เดอะฮาร์ทไดนาสตี้ แมตช์สุดท้ายที่เจอกันเป็นแมตช์เดี่ยวระหว่างสองสาวซึ่ง อีฟได้ใช้ท่าไม้ตายของเธออีกหนึ่งท่าก็คือ Moonsault
อีฟเป็นคนกล่าวที่แฟนๆ ดีวาหลายคนเสียสีทีมเขียนบทครับที่ตั้งแต่ อีฟดราฟท์มาเธอก็มีบทตลอดต่อเนื่องไม่หยุดไม่หย่อนจะกระทั่งได้คว้า แชมป์ดีวาส์ ถึงสองสมัยด้วยกัน เรียกได้ว่าบทเยอะกว่า เคลลี เคลลี ที่เป็นคนเรียกเรตติ้งให้รอว์ซะอีก ในช่วงที่ได้แชมป์ทั้งสองสมัยนี้เธอได้พัฒนาตัวเองเรียกได้ว่าก้าวกระโดดเลยก็ว่าได้ และมุ่งแนวทางการปล้ำของตัวเองไปในสาย Aerial ค่อนข้างจะชัดเจน แถมท่าที่ใช้ก็ไม่ค่อยมี ดีวา ในค่ายใช้เท่าไหร่ด้วย รวมไปถึงการครีเอทท่าต่างๆของเธอไม่ว่าจะการใช้ Armbar จากเชือกเส้นบนสุด หรือจะเป็นการใช้ Enzuigiri จากเชือกเส้นล่างสุด และมาเห็นได้ชัดตอนที่เธอเปิดศึกกับ เบท ฟีนิกซ์ ต่อจาก เคลลี เคลลี ช่วงนั้นจะเห็นได้ว่ามีการใช้ท่าจำพวก Submission กับการจับล็อกมากขึ้น ซึ่งทาง WWE ก็เห็นดีเห็นงามที่จะให้เธอใช้ท่าตระกูลนี้มากขึ้นอีกด้วย
จุดที่แฟนๆ ดีวา หลายคนกังขา อีฟไม่ใช่เรื่องของฝีมือแต่เป็นเรื่องของบุคลิกตัวละครซึ่งผ่านมาก็หลายปีแต่ WWE ไม่ได้มอบบทอะไรให้เธอเลย และเมื่อตอนนี้ WWE พึ่งคิดที่จะมีแผนมากอบกู้ลีคนี้ จึงทีการจับขยับบทป้อนให้กับ ดีวาส์ มากขึ้น แม้ว่าบางบทจะดูไม่เข้าท่าสักเท่าไหร่ แต่ในทางของ อีฟที่เล่นบทกับ ซูเปอร์สตาร์ แถวหน้าของ WWE นั้นคนละเรื่อง ยิ่งมาเจอบทรักสามเศร้า จนไปถึงแนวบทที่เคยเล่นทั้ง ทริส สตราตัส และ ลิตา มาแล้ว แถม อีฟก็ทำออกมาได้ดีซะด้วย ตอนนี้เธอได้ก้าวขึ้นมาเป็นแถวหน้าของ ดีวา ปัจจุบันได้เต็มปากอย่างไม่ต้องสงสัย ล่าสุดได้คว้าแชมป์ดีวาส์ เป็นสมัยที่ 3 และเสียแชมป์ให้กับ เคทลิน หลังจากนั้นเธอก็ได้ประกาศลาออกจาก WWE เพื่อจะไปแต่งงานกับแฟนหนุ่มที่คบหาดูใจกันมานานหลายปีก่อนจะมีครอบครัวและใช้ชีวิตของเธอเอง
ผลงานแสดง

| โทรทัศน์> Year | โทรทัศน์> Title | โทรทัศน์> Role | โทรทัศน์> Notes |
| --- | --- | --- | --- |
| 2005 | Show Me The Money | Herself |  |
| 2007 | The Best Damn Sports Show Period | Herself |  |
| 2008 | Sunset Tan | Herself |  |
| 2008 | Magic's Biggest Secrets Finally Revealed | Herself |  |
| 2009 | Deal or No Deal | Herself |  |
| 2012 | Extreme Makeover: Weight Loss Edition | Herself | Special edition of "Diva's Boot Camp" |
| 2012 | Stars Earn Stripes | Herself | Competed for the "USO" charity; Winner |
| 2012 | Attack of the Show | Herself |  |
| 2012 | The Soup | Herself |  |
| 2014 | Matador | Reyna Flores |  |
| ภาพยนตร์> Year | ภาพยนตร์> Title | ภาพยนตร์> Role | ภาพยนตร์> Notes |
| --- | --- | --- | --- |
| 2015 | Scorpion King 4: Quest for Power | Chancara |  |
ผลงานแชมป์ความสำเร็จ

Pro Wrestling Illustrated
PWI ranked her #5 of the best 50 female singles wrestlers in the PWI Female 50 in 2010
World Wrestling Entertainment / WWE
WWE Divas Championship (3 times)
WWE Diva Search (2007)
แหล่งข้อมูลอื่น

เว็บไซต์ทางการ
The Party website[ลิงก์เสีย]
อีฟ ทอร์เรส ที่ WWE.com
อีฟ ทอร์เรส ที่อินเทอร์เน็ตมูวีเดตาเบส
| ด ค กรายชื่อแชมป์ดีวาส์ WWE |
| --- | --- |
มิเชล แมคคูล ·  มารีส ·  มิกกี เจมส์ ·  จิลเลียน ·  เมลินา ·  อีฟ ทอร์เรส ·  อลิเซีย ฟอกซ์ ·  นาตาเลีย ·  บรี เบลลา ·  เคลลี เคลลี ·  เบธ ฟีนิกซ์ ·  นิกกี เบลลา ·  เลย์ลา ·  เคทลิน ·  เอเจ ลี ·  เพจ ·  ชาร์ลอตต์
แชมป์ดีวาส์
อีเทอร์

บทความนี้เกี่ยวกับสารประกอบอินทรีย์ สำหรับความหมายอื่น ดูที่ อีเทอร์ (แก้ความกำกวม)
โครงสร้างทั่วไปของอีเทอร์
อีเทอร์ (อังกฤษ: ether; /ˈiːθər/) เป็นสารประกอบอินทรีย์ที่มีหมู่ฟังก์ชันเป็น หมู่แอลคอกซี (alcoxy , R–O–R’) มีสูตรทั่วไปเป็น ROR’ มีสูตรโมเลกุลเหมือนแอลกอฮอล์และฟีนอล จึงเป็นไอโซเมอร์โครงสร้างกับแอลกอฮอล์และฟีนอล
ตัวอย่างของอีเทอร์ เช่น เมทอกซีมีเทนหรือมีชื่อสามัญคือไดเมทิลอีเทอร์ (CH3OCH3) ซึ่งเป็นไอโซเมอร์โครงสร้างกับเอทานอล (CH3CH2OH)
สมบัติของอีเทอร์

เป็นโมเลกุลไม่มีขั้ว ไม่ละลายน้ำ ติดไฟได้ง่าย
จุดหลอมเหลว จุดเดือดต่ำ
ความหนาแน่นน้อยกว่าน้ำ
ประโยชน์

ใช้เป็นตัวทำละลายสารอินทรีย์
ในอดีตใช้เอทอกซีอีเทน (CH3CH2OCH2CH3) เป็นยาสลบ ซึ่งนิยมเรียกสารนี้ว่าอีเทอร์ โดยสารนี้จะออกฤทธิ์กดประสาทส่วนกลางจนทำให้หมดสติ
ใช้เอทอกซีอีเทน (CH3CH2OCH2CH3) เป็นตัวทำละลายสารในห้องปฏิบัติการและในอุตสาหกรรม เนื่องจากอีเทอร์สามารถละลายสารประกอบอินทรีย์ได้หลายชนิด เกิดปฏิกิริยากับสารอื่นได้ยาก และแยกออกได้ง่ายเมื่อสิ้นสุดปฏิกิริยาเนื่องจากอีเทอร์มีจุดเดือดต่ำ
อีลีตบีตเอเจินส์

| อีลีตบีตเอเจินส์ (Elite Beat Agents) |
| --- | --- |

ผู้พัฒนา: iNiS
ผู้จัดจำหน่าย: นินเทนโด
ออกแบบ: Keiichi Yano 
ศิลปิน: Kotaro Umeji 
เอนจิน: โอ๊ทส์! ทาตากาเอะ! โอเอ็นดัง 
เครื่องเล่น: นินเทนโด ดีเอส
วางจำหน่าย:  6 พฤศจิกายน ค.ศ. 2006  13 กรกฎาคม ค.ศ. 2007  3 พฤษภาคม ค.ศ. 2007
แนว: เกมดนตรี
รูปแบบ: ผู้เล่นเดี่ยว, หลายผู้เล่น
อีลีตบีตเอเจินส์ (อังกฤษ: Elite Beat Agents) หรือชื่อย่อ EBA (อีบีเอ) เป็นเกมดนตรีของเครื่องนินเทนโด ดีเอส ซึ่งเกมนี้คือเกมโอ๊ทส์! ทาทาคาเอะ! โอเอนดันที่ถูกสร้างขึ้นมาใหม่โดยวางจำหน่ายในประเทศสหรัฐอเมริกา, ยุโรปและออสเตรเลีย ซึ่งได้มีการเปลี่ยนแปลงเนื้อหาทั้งหมดของเกมให้สอดคล้องกับวัฒนธรรมตะวันตก ตัวเกมผลิตโดยนินเทนโดและ iNiS
ภายหลังจากที่เกมโอ๊ทส์! ทาทาคาเอะ! โอเอนดันได้รับความนิยมอย่างสูงไปทั่วโลก รองประธานของบริษัท iNiS จึงได้ตัดสินใจนำเกมนี้มาวางจำหน่ายในประเทศฝั่งตะวันตก แต่ทว่าเนื่องด้วยเกมโอ๊ทส์! ทาทาคาเอะ! โอเอนดันเป็นเกมที่อิงกับวัฒนธรรมญี่ปุ่นมาก จึงตัดสินใจเปลี่ยนเนื้อหาของเกมให้สอดคล้องกับฝั่งตะวันตก โดยเปลี่ยนจากทีมเชียร์นักเรียนมัธยมปลายของญี่ปุ่นให้กลายมาเป็นกลุ่มสมาชิกขององค์กรดนตรี และเปลี่ยนจากการเต้นเชียร์มาเป็นการร้องและเต้นให้เข้าจังหวะแทน
เนื้อเรื่องของอีลีตบีตเอเจินส์จะเป็นเรื่องขององค์กรรัฐบาลที่มีชื่อว่า อีลีตบีตเอเจินส์ (ตามชื่อเกม) โดยเมื่อมีผู้คนที่ตกอยู่ในความสิ้นหวัง พวกเขาจะตะโกนมาว่า Helppppppppp!!!! (คล้ายๆกับคำว่า โอเอนดัน! ในเกมก่อนหน้า) ซึ่งหลังจากที่ผู้การคาห์น หัวหน้าของ EBA พบเป้าหมายพวกเขาจะทำการส่งตัวละครที่ผู้เล่นเลือก โดยใช้คำว่า Agents are...Go! ซึ่งจากนั้นตัวละครก็จะปรากฏต่อหน้าคนที่ขอความช่วยเหลือและเริ่มร้องเพลงเพื่อปลุกใจพวกเขา